CELEX: 22005D0023
Language: sl
Date: 2005-02-08 00:00:00
Title: Sklep Skupnega odbora EGP št. 23/2005 z dne 8. februarja 2005 o spremembi Protokola 31 k Sporazumu EGP o sodelovanju na posebnih področjih, za katere ne veljajo štiri temeljne svobode

23.6.2005   
            
            
               SL
            
            
               Uradni list Evropske unije
            
            
               L 161/52
            
         SKLEP SKUPNEGA ODBORA EGP
   št. 23/2005
   z dne 8. februarja 2005
   o spremembi Protokola 31 k Sporazumu EGP o sodelovanju na posebnih področjih, za katere ne veljajo štiri temeljne svobode
   SKUPNI ODBOR EGP JE —
   ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 90/2004 z dne 8. junija 2004 (1).
            
         
               (2)
            
            
               Sodelovanje pogodbenic Sporazuma je primerno razširiti, tako da se vključi Uredba (ES) št. 851/2004 Evropskega parlamenta in Sveta z dne 21. aprila 2004 o vzpostavitvi Evropskega centra za preprečevanje in nadziranje bolezni (2).
            
         
               (3)
            
            
               Protokol 31 k Sporazumu je zato treba spremeniti tako, da se omogoči začetek tega razširjenega sodelovanja 1. januarja 2005 —
            
         SKLENIL:
   Člen 1
   Za odstavkom 3 člena 16 Protokola 31 k Sporazumu se vstavi naslednje:
   
      
                  „4.
               
               
                  
                              (a)
                           
                           
                              Države EFTA so polno udeležene v Evropskem centru za preprečevanje in nadziranje bolezni, v nadaljnjem besedilu ‚Center‘, kot je določeno v naslednjem aktu Skupnosti:
                              
                                          —
                                       
                                       
                                          
                                             32004 R 0851: Uredba (ES) št. 851/2004 Evropskega parlamenta in Sveta z dne 21. aprila 2004 o vzpostavitvi Evropskega centra za preprečevanje in nadziranje bolezni (UL L 142, 30. 4. 2004, str. 1).
                                       
                                    
                        
                              (b)
                           
                           
                              Države EFTA finančno prispevajo k dejavnostim iz točke (a) v skladu s členom 82(1)(a) Sporazuma in Protokola 32 k Sporazumu.
                           
                        
                              (c)
                           
                           
                              Države EFTA so polno udeležene v upravnem odboru in imajo v njem enake pravice in obveznosti kot države članice EU, razen glasovalne pravice.
                           
                        
                              (d)
                           
                           
                              Države EFTA so polno udeležene v svetovalnem forumu in imajo v njem enake pravice in dolžnosti kot države članice EU.
                           
                        
                              (e)
                           
                           
                              Države EFTA za Agencijo in njene zaposlene uporabljajo Protokol o privilegijih in imunitetah Evropskih skupnosti in ustrezna pravila, sprejeta v skladu s Protokolom.
                           
                        
                              (f)
                           
                           
                              Z odstopanjem od člena 12(2)(a) Pogojev za zaposlitev drugih uslužbencev Evropskih skupnosti, lahko državljani držav EFTA, ki uživajo vse državljanske pravice, z direktorjem Agencije sklenejo pogodbo o zaposlitvi.
                           
                        
                              (g)
                           
                           
                              Na podlagi člena 79(3) Sporazuma se uporablja za ta odstavek del VII (Institucionalne določbe) Sporazuma.
                           
                        
                              (h)
                           
                           
                              Uredba (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije se za uporabo te uredbe, uporablja tudi za katere koli dokumente Centra v zvezi z državami EFTA.“
                           
                        
            
   Člen 2
   Ta sklep začne veljati dan po zadnjem uradnem obvestilu Skupnemu odboru EGP v skladu s členom 103(1) Sporazuma (3).
   Uporablja se od 1. januarja 2005.
   Člen 3
   Ta sklep se objavi v sklopu EGP in v Dopolnilu EGP k Uradnega lista Evropske unije.
   
      V Bruslju, 8. februarja 2005
      
         
            Za Skupni odbor EGP
         
         
            Predsednik
         
         Richard WRIGHT
      
   
   
      (1)  UL L 349, 25.11.2004, str. 52.
   
      (2)  UL L 142, 30.4.2004, str. 1.
   
      (3)  Ustavne zahteve so navedene.